
	 Szám:
	07-13/ 31 /2001.
	Tárgy:
	Javaslat Budapest Főváros Önkormányzata 2001. évi költségvetéséről szóló 12/2001.(III.21.) Főv. Kgy.  rendelet módosítására


Egyeztetésre megküldve:

A Fővárosi Közgyűlés

állandó bizottságainak

Tisztelt Közgyűlés!

Budapest Főváros Önkormányzata 2001. évi költségvetéséről szóló 12/2001.(III.21.) Főv. Kgy. rendelet (továbbiakban: költségvetési rendelet) módosítását:

· a központi költségvetésből 2001. november 17 - december 7. között kapott pótelőirányzatok, átvett pénzeszközök  tervbevétele,

· a DBR Metróhoz kapcsolódó céljellegű bevételek  és kiadások előirányzatainak rendezése, 

· a közgyűlési döntések végrehajtása,

· az egyéb, feladat-végrehajtáshoz  kapcsolódó előirányzat-rendezések

teszik szükségessé.

I. Javaslat a központi pótelőirányzatok, a meghatározott célra átvett pénzeszközök  tervbevételére

	1)
	A központi költségvetésből  2001. november 17 - december 7. között kapott 11.278   ezer Ft összegű pótelőirányzatot a "8508 Önkormányzatok költségvetési támogatása"  címen javasolom tervbe venni, és a céloknak megfelelően az alábbi címeken javasolom az előirányzatokat megemelni:

	a)
	a hajléktalan időskorúak járadékára biztosított 907 ezer Ft-tal a „7206 Igazgatási és hatósági feladatok” cím kiadási, azon belül a működési  célú pénzeszközátadás előirányzatát,

	b) 
	a hajléktalan személyek  rendszeres szociális segélyére biztosított 10.371 ezer Ft-tal a "7206 Igazgatási és hatósági feladatok" cím kiadási, azon belül a működési célú pénzeszközátadás előirányzatát.


	2)
	A hajléktalan munkanélküliek jövedelempótló támogatására  a Munkaerőpiaci Alapból - október hóra  - visszaigényelt 285 ezer Ft-tal javasolom megemelni a "8517 Működési célú átvett pénzeszköz" cím bevételi és a "7206 Igazgatási és hatósági feladatok" cím kiadási, azon  belül a működési célú pénzeszközátadás előirányzatát.



	II. A DBR Metróhoz kapcsolódó céljellegű bevételek és  kiadások  előirányzatainak
       rendezése 



	A kedvezőtlen pénzpiaci helyzet miatt halasztott részvényeladási, és  a tervezettnél kisebb osztalék bevételek miatt jelentkező 6.747.978 ezer Ft-os bevételkiesés, valamint az átmenetileg felszabaduló pénzeszközök ismételt befektetése eredményeként elért 350.000 ezer Ft-os kamatbevételi többlet egyenlegeként jelentkező 6.397.978 ezer Ft-os bevételkiesés összegével  javasolom 

a) a „8525 DBR Metró elkülönített célelszámolási számlán kezelt bevételek” címen tervezett bevételi előirányzatot módosítani az alábbiak szerint:

 350.000 ezer Ft-tal megemelni az intézményi működési bevétel előirányzatát a pénzlekötések számított kamattöbblete miatt,

 6.747.978 ezer Ft-tal csökkenteni a felhalmozási és tőkejellegű bevételi előirányzatot a pénzügyi befektetések visszatérüléseinél, melyből  részvény értékesítés 6.691.758 ezer Ft, osztalék és a hozambevétel 56.220 ezer Ft,

b) a „8420 Értékpapír-vásárlás a DBR Metró elkülönített célelszámolási számláról” cím kiadási előirányzatát módosítani az alábbiak szerint:

 40.022 ezer Ft-tal megemelni a számlakezelés költségei, az államkötvényekben felhalmozott kamatok miatt a dologi kiadások előirányzatát,

 6.438.000 ezer Ft-tal csökkenteni az éven belüli értékpapír vásárlás egyéb kiadási előirányzatát.



	III. A Fővárosi Közgyűlés korábbi ülésein hozott döntéseknek megfelelő előirányzat-rendezési javaslatok

	
	A Fővárosi Közgyűlés a 2001. november 29-i ülésén döntött a Budapesti Turisztikai Hivatal záróbeszámolójáról. Az előirányzat-módosítások átvezetését a rendelet-tervezet 1. § (6) bekezdésében részletezettek szerint javasolom.



	IV. Egyéb, feladat végrehajtáshoz kapcsolódó előirányzat-rendezési javaslatok



	1)
	A közlekedésfejlesztéshez kapcsolódó, a BKV. Rt. által igénybe vett világbanki hitel folyósítása a III. negyedévben befejeződött, és a hitellehívások lebonyolítására a HVB Bank Rt-nél vezetett speciális számla 2001. november 20-án megszüntetésre került. Ezen a számlán a megszüntetés időpontjáig  realizált kamatok tervbevétele érdekében javasolom megemelni:

· 80.840 ezer Ft-tal a „8501 Intézményi működési bevételek” cím bevételi előirányzatát,

· a számla vezetésével kapcsolatos banki költségek vezetése miatt 260 ezer Ft-tal a „8411  Pénzügytechnikai feladatok”cím kiadási, azon belül a dologi kiadások előirányzatát,

· a szerződés alapján, a következő évek adósságszolgálati kötelezettségének teljesítéséhez 80.580 ezer Ft-tal a „8101 Tömegközlekedési hozzájárulás” cím kiadási, azon belül a működési célú pénzeszközátadás előirányzatát.



	2)
	A Budapesti Turisztikai Hivatal intézmény záróbeszámolójához kapcsolódóan a Fővárosi Közgyűlés november 29-i ülésén hozzájárult ahhoz, hogy a későbbiekben az APEH által a Fővárosi Önkormányzat Költségvetési Elszámolási Számlájára érkező ÁFÁ-t  továbbutalja a BTH Budapesti Turisztikai Kht. részére. A befolyt 13.430 ezer Ft-tal javasolom megemelni a „8501 Intézményi működési bevételek” cím bevételi előirányzatát, valamint a „8115 BTH Budapesti Turisztikai Kht.” cím kiadási, azon belül a működési célú pénzeszközátadás előirányzatát.



	3)
	A Főpolgármesteri Hivatal ágazati feladatainál tervezett peres ügyeknél hozott HivHHHHHibvbaj   bírói ítéletekkel kapcsolatban felmerülő többletköltségek pénzügyi fedezetének biztosítása érdekében 5.000 ezer Ft-tal javasolom csökkenteni a „9200 Általános tartalék” cím kiadási előirányzatát, és egyidejűleg azonos összeggel javasolom megemelni a „7211 Vállalkozási és vagyonkezelési feladatok” cím kiadási, azon belül a dologi kiadások előirányzatát.


V.    A Fővárosi Kisebbségi Önkormányzatokkal kapcsolatos javaslatok

A fővárosi kisebbségi önkormányzatokat  érintően a saját bevételi többletként jelentkező 3.635 ezer Ft működési célú átvett pénzeszközt, valamint a 279 ezer Ft intézményi működési bevételt, az érintett kiadási előirányzatok változásait a fővárosi kisebbségi önkormányzatok határozatai alapján javasolom átvezetni a költségvetési rendeleten.

A fővárosi kisebbségi önkormányzatok 2001. évi költségvetést módosító határozatai megtekinthetők a Költségvetési, Tervezési és Gazdálkodási Ügyosztályon.
	VI.  A költségvetési rendelet normaszövegét érintő módosítási javaslatok

	1)
	A költségvetési rendelet normaszövegének 4. § (1) bekezdésében a beruházások felsorolását javasolom kiegészíteni az alábbiakkal:

	Vízgazdálkodási feladatok

 Széchenyi Ivócsarnok rekonstrukciója
	30.000
	ezer Ft.

	
	
	

	2)
	Az EIB hitelfedezettel megvalósuló beruházások jóváhagyott engedélyokmányai nem tartalmazzák a kereskedelmi bankgarancia előre nem tervezhető, de kötelezettségként felmerülő és a beruházásokra aktiválandó tényleges költségeit. Ezért javasolom a költségvetési rendelet normaszövegének 28. §-át új (5) bekezdéssel kiegészíteni a rendelet tervezet 2. § (2) bekezdésében részletezettek szerint.


VII.  Egyéb döntési javaslatok

A költségvetési rendelet 7. § (4) bekezdése értelmében a társadalmi szervezetek, alapítványok részére támogatás csak a Közgyűlés jóváhagyásával adható, ezért a Közgyűlés hozzájárulását kérem a "7218 Főpolgármesteri keret" cím terhére a 

a) Pest Megyei Atlétikai Szövetség





300 ezer Ft,

b) Nyugdíjasok Budapesti Szövetsége




  75 ezer Ft,

c) Mahatma Gandhi Egyesület





  50 ezer Ft

összegű támogatása átutalásához.

Döntési javaslat

A Közgyűlés

1) megalkotja ....../2001.(      ) számú önkormányzati rendeletét Budapest Főváros Önkormányzata 2001. évi költségvetéséről szóló 12/2001.(III.21.) Főv. Kgy. rendelet módosítására.

2) engedélyezi az alábbi társadalmi szervezetek megjelölt összegű támogatásának átutalását a „7218 Főpolgármesteri keret” cím terhére:

a) Pest Megyei Atlétikai Szövetség




300 ezer Ft,

b) Nyugdíjasok Budapesti Szövetsége




  75 ezer Ft,

c) Mahatma Gandhi Egyesület





  50 ezer Ft.

Budapest, 2001.  december "       "

Atkári János

Láttam:




dr. Tiba Zsolt




    főjegyző

Az  1. pont szerinti  rendeletalkotáshoz minősített, a 2. pont  szerinti határozati javaslat elfogadásához egyszerű  szavazattöbbség szükséges.

